Model tengu ingkang wiwitan punika mbog bilih éwah nalika paruh kapisan zaman Muromachi. Wonten ing kempalan carita rakyat Otogizōshi wonten cariyos Tengu no Dairi ('Astana Tengu) tokoh utaminipun punika anama Kurama Tengu. Kejawi punika, Ushiwakamaru dipunkabaraken pikantuk piwulangan seni pedhang saking Tengu ing Kuil Kurama. Wonten ing Hikayat Heike, tengu dipungambaraken kados manungsa ananging boten kados manungsa, peksi ananging boten kados peksi, anjing ananging boten kados anjing, asta lan sukunipun kados asta lan sukunipun manungsa, praupanipun kados anjing, gadhah swiwi ing tengan lan kiwa, sarta saged mabur."